Sīkgliemenes

Sīkgliemenes () ir kosmopolītiska gliemeņu klases ģints. Šo ģinti 1832. gadā izveidoja angļu naturālists  Leonards Dženinss. Ģints tipiskā suga ir avotu sīkgliemene Euglesa personata (Malm, 1855). Latvijas iekšējos ūdeņos ir zināmas 11 sīkgliemeņu sugas. Ģeohronoloģiski sīkgliemeņu ģints pārstāvji ir zināmi no miocēna līdz mūsdienām.

 Apraksts 
Čaula ir neliela (garums 2,5-6,0 mm). Virsotnes ir nobīdītas uz aizmugurējo malu vai arī atrodas tuvu čaulas viduslīnijai. Līdzīgi zirnīšgliemenēm, sīkgliemeņu sugām ir tikai viens izelpas sifons un mantijas žaunu atvere. Žaunu sifons ir reducēts. Sīkgliemenēm parasti ir ārējā pusžauna (daļēji reducēta) un iekšējā pusžauna. Bez to, dažām sugām ir raksturīga ļoti maza ārējā pusžauna, kā arī tās pilnīga redukcija (piemēram, abi šīs īpašības stāvokļi ir novērojami Ziemeļamerikas sugai Euglesa compressa).Yulia V Bespalaya, Maxim V Vinarski, Olga V Aksenova, Evgeniy S Babushkin, Mikhail Yu Gofarov, Alexander V Kondakov, Ekaterina S Konopleva, Alexander V Kropotin, Youness Mabrouki, Nadezda B Ovchankova, Dmitry M Palatov, Svetlana E Sokolova, Alexander R Shevchenko, Oksana V Travina, Abdelkhaleq F Taybi, Alena A Soboleva, Natalia A Zubrii, Ivan N Bolotov, Phylogeny, taxonomy, and biogeography of the Sphaeriinae (Bivalvia: Sphaeriidae), Zoological Journal of the Linnean Society, Volume 201, Issue 2, June 2024, Pages 305–338, 323. lpp.

 Sistemātika 
Sīkgliemeņu ģintī ir daudz sugu. Latvijā ir konstatētas šādas sugas:MolluscaBaseM. Rudzīte, E. Dreijers, L. Ozoliņa Moll, E. Parele, D, Pilāte, M. Rudzītis, A. Stalažs. Latvijas gliemji (Sugu noteicējs), LU Akadēmiskais apgāds, Rīga, 2010, 198-202. lpp.Gandrs, Latvijas daba, sugu enciklopēdija Pundurgliemeņu (Zirnīšgliemeņu) dzimta.
 ģints: Euglesa Jenyns, 1832
 suga: Euglesa casertana (Poli, 1791) - parastā sīkgliemene
 suga: Euglesa henslowana (Sheppard, 1825) - plakanā sīkgliemene
 suga: Euglesa lilljeborgii (Clessin, 1886) - apaļā sīkgliemene
 suga: Euglesa milium (Held, 1836) - stūrainā sīkgliemene jeb četrstūrainā sīkgliemene
 suga: Euglesa nitida (Jenyns, 1832) - mirdzošā sīkgliemene jeb mazā sīkgliemene
 suga: Euglesa obtusalis (Lamarck, 1818) - strupā sīkgliemene
 suga: Euglesa parvula (Westerlund, 1873) - gludā sīkgliemene
 suga: Euglesa personata (Malm, 1855) - avotu sīkgliemene
 suga: Euglesa ponderosa (Stelfox, 1918) - biezā sīkgliemene
 suga: Euglesa subtruncata (Malm, 1855) - slīpā sīkgliemene
 suga: Euglesa supina (A. Schmidt, 1851) - izstieptā sīkgliemene jeb pilienveida sīkgliemene

 Atsauces 

Kategorija:Apaļgliemeņu kārta